《游老君洞》
宋代·刘子荐

怪怪奇奇画不如，最难得者近城郛。
他仙皆逊老君有，此洞可知天下无。
徐甲青牛骖左侍，六丁白鹤导前驱。
老仙笑我来何晚，一样须眉一样臞。

作者简介：（?—1276）宋吉州安福人，字贡伯。以父任为湘乡尉，擒盗有功，调抚州司录。历知融州，以廉静著闻。为广西经略司檄为参议官。恭帝德祐二年，元兵至，率兵拒守不支，自尽。